|  |
| --- |
| **NOTA INFORMATIVĂ**  **la proiectul hotărârii Guvernului**  **cu privire la alocarea mijloacelor financiare** |
| **1. Denumirea autorului şi, după caz, a participanților la elaborarea proiectului** |
| Ministerul Afacerilor Interne. |
| **2. Condiţiile ce au impus elaborarea proiectului de act normativ şi finalitățile urmărite** |
| Proiectul a fost elaborat în conformitate cu prevederile art. 19 lit. g) și art. 36 alin. (1) lit. b) din Legea finanțelor publice și responsabilității bugetar-fiscale nr.181/2014, pct. 6 și pct. 9 din Regulamentul privind gestionarea fondurilor de urgență ale Guvernului, aprobat prin Hotărârea Guvernului nr. 862/2015, precum și în conformitate cu procesul-verbal al ședinței Comisiei pentru Situații Excepționale a Republicii Moldova din 04.11.2020.  Urmare deciziei din cadrul ședinței Comisiei pentru Situații Excepționale a Republicii Moldova din 4.11.2020, se autorizează Inspectoratul General pentru Situații de Urgență al MAI, pentru organizarea lucrărilor de demontare parțială a edificiului avariat, evacuare și transportare a deșeurilor și elementelor de construcții prăbușite a clădirii Filarmonicii Naționale ”Serghei Lunchevici” din str. Mitropolit Varlaam nr.78, mun. Chișinău.  Astfel, pentru acoperirea cheltuielilor de achiziționare a lucrărilor necesare de demontare parțială, evacuare și transportare a deșeurilor și elementelor de construcții se propune alocarea mijloacelor financiare din fondul de intervenție al Guvernului. |
| **3. Principalele prevederi ale proiectului şi evidențierea elementelor noi** |
| Prin proiectul propus spre examinare se aprobă alocarea de către Ministerul Finanțelor, din fondul de intervenție al Guvernului, a sumei de 454,0 mii lei, Inspectoratului General pentru Situaţii de Urgenţă al Ministerului Afacerilor Interne pentru organizarea lucrărilor de demontare parțială a edificiului avariat, evacuare și transportare a deșeurilor și elementelor de construcții prăbușite a clădirii Filarmonicii Naționale ,,Serghei Lunchevici”, situate în str. Mitropolit Varlaam nr.78, mun. Chișinău, în urma incendiului produs la 24.09.2020.  Totodată, Inspectoratul General pentru Situaţii de Urgenţă al Ministerului Afacerilor Interne, în calitate de beneficiar al mijloacelor financiare alocate, va perfecta, în modul stabilit, documentele necesare pentru finanțarea cheltuielilor în cauză. |
| **4. Fundamentarea economico-financiară** |
| Proiectul hotărârii Guvernului cu privire la alocarea mijloacelor financiare este elaborat în conformitate cu prevederile pct.6 din Regulamentul privind gestionarea fondurilor de urgență ale Guvernului, aprobat prin Hotărârea Guvernului nr. 862/2015, potrivit căruia fondul de intervenție este destinat pentru finanțarea cheltuielilor urgente legate de lichidarea consecințelor calamităților naturale, în caz de epidemii, precum și în alte situații excepționale cu caracter tehnogen (incendii, explozii, avarii etc.), iar alocarea mijloacelor financiare se efectuează în temeiul hotărârilor Guvernului. |
| **5. Modul de încorporare a actului în cadrul normativ în vigoare** |
| Proiectul elaborat se încadrează în cadrul normativ în vigoare, iar promovarea acestuia și eventuala sa aprobare nu va genera ca consecință necesitatea amendării altor acte normative. |
| **6. Avizarea şi consultarea publică a proiectului** |
| În scopul respectării prevederilor Legii nr.239/2008 privind transparența în procesul decizional, proiectul hotărârii Guvernului cu privire la alocarea mijloacelor financiare a fost plasat pe pagina web oficială a Ministerului Afacerilor Interne www.mai.gov.md, la directoriul *Transparența*, secțiunea *Consultări publice*. |

**Secretar general al ministerului Ianuş ERHAN**